A magyarok nem nyomoznak az utazó hulla ügyében
Nem nyomoz a határon holtan áthozott jánossomorjai férfi ügyében a magyar rendõrség, de segíti az osztrák társszervek munkáját - közölte a Gyõr-Moson-Sopron Megyei rendõr-fõkapitányság szóvivõje pénteken az MTI érdeklõdésére.
A segítségnyújtás elmulasztása miatt folyó eljárásban a határon átnyúló bûnözésrõl szóló államközi egyezmény alapján a mosonmagyaróvári rendõrkapitányság azzal segíti az osztrák partnerek munkáját, hogy megadja a szükséges alapadatokat - mondta Kocsis Tünde alezredes.
Az MTI úgy tudja: ez a férfi kórelõzményeinek és más dokumentumok beszerzését jelenti.
A napokban számolt be arról egy osztrák napilap, hogy átcsempészte magyar területre illegálisan foglalkoztatott magyar munkavállalója holttestét egy burgenlandi gazda, miután a férfi munka közben, osztrák területen összeesett és meghalt.
A Kronen Zeitung címû bulvárlap internetes cikke szerint a gazdát a munkások értesítették, miután a férfi a szívéhez kapott, majd holtan esett össze. A halott munkást egy autó hátsó ülésén titokban hazavitték a családhoz. Információink szerint a holttestet furgonnal átszállítók egyike átadott a férfi egyik családtagjának húsz eurót, az elhunyt napi bérét.
A jánossomorjai férfit azóta el is temették. Az ügyben névtelen feljelentés alapján nyomoznak Ausztriában. A lap úgy értesült, hogy a magyar hatóságokat is bevonták a vizsgálatba - említette a lap.
bûnügy Jánossomorja